**Se sting gorunii!**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Da!... Rând pe rând se sting gorunii!

Pe lăngă garduri plâng și spinii.

Se duc să-și înnoiască rădăcinile

Lăsând în urmă toate rătăcirile.

Se duc și ei chemați la Sfântul

Să lumineze-n veci pământul

Și de sub mantia împărătească

Să-nvețe iarăși câmpul să rodească.

Să-nvețe florile să cânte

Sub ale lunii raze blânde

Și să alunge clipele flămânde

Ce scurmă-n ale noastre oseminte!

Se duc și-n urmă doar pustiul

Mai răsucește bisturiul

Pe undeva, prin liniștea grădinii,

Pe unde au trăit cândva gorunii!

Trec pași prin ale noastre gânduri

Și lacrimi urcă din adâncuri,

Se-aprind făclii la marginea pădurii,

Iar sus, în cer se-adună-ncet gorunii!

Trec pași prin liniștea grădinii

Și rând pe rând se duc gorunii!

22-08-2016